stanford-oval/wikipedia huggingface dataset:
N95 (שיר)
הערות שוליים

↑  קנדריק דאקוורת', מתיו סמואלס, מארק ספירס, ג'האן סוויט, הייקים קארטר, סאם דיו
↑  Wilson, Carl (2022-12-09). "The Best Albums of 2022". Slate (באנגלית אמריקאית). ISSN 1091-2339. נבדק ב-2023-02-04.
↑  Thomas, Fred. "Mr. Morale & the Big Steppers – Kendrick Lamar". AllMusic. נבדק ב-20 במאי 2022. {{cite web}}:  (עזרה)
↑  Bryant, Ben (13 במאי 2022). "Kendrick Lamar's Mr. Morale and the Bigsteppers is a tender, delicate opus – review". The Independent. נבדק ב-20 במאי 2022. {{cite news}}:  (עזרה)
↑  Ihaza, Jeff (16 במאי 2022). "Kendrick Lamar Has Been Going Through Something". Rolling Stone. נבדק ב-20 במאי 2022. {{cite journal}}:  (עזרה)
↑  Songfacts. "N95 by Kendrick Lamar - Songfacts". www.songfacts.com (באנגלית). נבדק ב-2022-05-30.
| קנדריק לאמאר |
| --- | --- | --- |
| אלבומי אולפן | Section.80 • Good Kid, M.A.A.D City • To Pimp a Butterfly • Damn • Mr. Morale & the Big Steppers |  |
| אלבומי אוסף | Untitled Unmastered |  |
| מיני-אלבומים | Kendrick Lamar |  |
| מיקסטייפים | C4 • Overly Dedicated |  |
| פסקולים | Black Panther: The Album |  |
| סיבובי הופעות | The Damn Tour • The Championships Tour |  |
| ערכים קשורים | בלאק היפי • טופ דואוג אנטרטיינמנט |  |
| משפחה | בייבי קים (בן דוד) |  |
| קנדריק לאמאר – שירים |
| --- | --- | --- |
| Section.80 | "HiiiPoWeR" |  |
| Good Kid, M.A.A.D City | "The Recipe" • "Swimming Pools (Drank)" • "Backseat Freestyle" • "Poetic Justice" • "Bitch, Don't Kill My Vibe" • "Money Trees" • "M.A.A.D City" |  |
| To Pimp a Butterfly | "I" • "The Blacker the Berry" • "King Kunta" • "Alright" • "These Walls" |  |
| Untitled Unmastered | "Untitled 07 | Levitate" |  |
| Damn | "DNA" • "Humble" • "Loyalty" • "Love" |  |
| Black Panther | "All the Stars" • "King's Dead" • "Pray for Me" |  |
| Mr. Morale & the Big Steppers | "N95" • "Die Hard" • "Silent Hill" • "The Heart Part 5" |  |
| השתתפות בסינגלים | "Bad Blood" • "The Greatest" • "Don't Wanna Know" • "Goosebumps" |  |
| שירים אחרים | "Family Ties" • "Like That" • "Euphoria" • "6:16 in LA" • "Meet the Grahams" • "Not Like Us" |  |
איזבלה בירד

| --- | --- |

איזבלה בירד, 1890
 לידה:  15 באוקטובר 1831 בורוברידג', הממלכה המאוחדת 
 פטירה:  7 באוקטובר 1904  (בגיל 72) אדינבורו, הממלכה המאוחדת של בריטניה הגדולה ואירלנד 
 מדינה:  הממלכה המאוחדת של בריטניה הגדולה ואירלנד 
 מקום קבורה:  בית הקברות דין (אנ'), אדינבורו
 שפות היצירה:  אנגלית 
 יצירות בולטות:  אישה אנגלייה באמריקה, דרכים לא כבושות ביפן, מסעות בפרס ובכורדיסטן, בקרב הטיבטים, קוריאה ושכנותיה, עמק היאנגצה ומעבר לו
 פרסים והוקרה:  היכל התהילה של נשות קולורדו (1985)  עמית החברה הגאוגרפית המלכותית 
 
איזבלה בירד עם מצלמתה בשנטאו במחוז גואנדונג בדרום סין
איזבלה בירד בתלבושת מנצ'ורית
איזבלה בירד תיעדה את בני האיינו שפגשה במסעה בהוקאידו (Ezo) שבצפון יפן (1878); בירד הייתה הראשונה באנשי המערב שתיירו שם; האיור הוכן לדפוס לפי רישומיה
איזבלה בירד; מצבת קברהּ
איזבלה לוסי בירד (באנגלית: Isabella Lucy Bird, Mrs Bishop;‏ 15 באוקטובר 1831 – 7 באוקטובר 1904) הייתה חוקרת ארצות בריטית, סופרת וצלמת. נודעה בספרי מסעותיה במזרח הרחוק והקרוב, באמריקה ובאיי האוקיינוס השקט. בירד הייתה האישה הראשונה בקרב עמיתי החברה הגאוגרפית המלכותית הבריטית.
כתביה

איזבלה בירד כתבה בהתמדה ובפירוט על קורותיה וחוויותיה, וכתבי המסעות שלה העניקו לה מעמד של ידוענית. ספריה ראו אור ברובם בהוצאת ג'ון מאריי בלונדון ותורגמו לשפות שונות. חלקם מבוססים על המכתבים שכתבה לאחותה הנרייטה, ופרקים רבים בהם פורסמו תחילה בכתבי-עת.
חיבוריה הנודעים ביותר הם: אישה אנגלייה באמריקה (1856); הערות על אדינבורג הישנה (1869); איי הוואי (1875); אוסטרליה המאושרת: רשמים מוויקטוריה וממלבורן (1877); חיי גבירה בהרי הרוקי (1879); דרכים לא כבושות ביפן (1880); חצי האי המלאי והדרך אליו (1883); מסעות בפרס ובכורדיסטן (1891); בקרב הטיבטים (1894); קוריאה ושכנותיה (1898); עמק היאנגצה ומעבר לו (1899); תצלומים סיניים (1900).
אריגה, סריגה ולבוש

בכל כתביה נתנה איזבלה בירד ביטוי לידיעותיה על אריגים ועל סריגים. בספרהּ "דרכים לא כבושות ביפן" מ-1880 תיארה את תולעי המשי, כמו גם את טווית המשי והכותנה, את הכנת החוטים מקליפת עצים ואת הנול הנקשר לגב. בספרהּ על סין הרחיבה מאוד את תאוריה על תעשיית האריגים שם. איזבלה נסעה תמיד עם עבודת הסריגה והצינורה שלה. ביפן השתמשה במסרגת הצינורה כדי להוציא אידרת דג שנתקעה בגרונו של ילד. לא אחת שעשעה מקומיים באופן הסריגה והרקמה שלה. בקולורדו שבאמריקה לימדה אם ובת חלוצות לסרוג. כשסיימה את טיפוס ההרים בקולורדו תיארה על בגדיה כסימן לתלאות הדרך שעברה בהצלחה. חלק מבגדיה נחתכו על ידיה כדי לשמש כמגבות כלים. בירד תיקנה את גרביה כל כך הרבה פעמים עד שלא נותר כמעט כלום מהצמר המקורי שמהן נסרגו.
בעת סיוריה בהוואי החליטה בירד לא לרכב בישיבה על אוכף צד, כיאות למה שנחשב כמהוגן לנשים, משום שלבישת המחוך וצורת הישיבה הזו עיוותה את עמוד השדרה שלה, ועברה לרכיבה בפישוק. בירד הכינה לעצמה חליפת רכיבה מורכבת ממכנסיים רחבים עם כיווצים שכיסו את נעליה ומעליהם חצאית לאות צניעות. בסין אימצה לעצמה שמלה מקומית וכן מעיל רחב בעל כיסים רחבים שבהם נשאה כל מיני חפצים שימושיים למסע, ביניהם מנורת נפט ואקדח טעון. ביפן לבשה שמלת מסע קצרה מטוויד בפסים בצבע אבק ונעלה נעליים גבוהות מעור. על ראשה חבשה כובע יפני קלוע מבמבוק עם כיסוי בד כותנה.
שולי דברים

איזבלה בירד היא אחת הדמויות הראשיות במחזה של קריל צ'רצ'יל מ-1982 – "נשים בצמרת". בערך הויקיפדי על אודות מחזה זה יוּחד לבירד פרק נפרד.
אמן הווידאו בן הגרי התייחס למסעותיה של איזבלה בירד באחת התמונות בסרטו "הכּפיל" (תערוכת "אינברט", גלריה רוזנפלד בתל אביב, 2011), שם הוא מחזיק בספר מ-1900 בשם "שני מטיילים מודרניים" שהוקדש לה ולהנרי מורטון סטנלי.
צוות ניו הורייזונס קורא לאחד המישורים הנמוכים בכוכב פלוטו בשם Bird Planitia לכבודה של איזבלה בירד.
ראו גם

פאני בולוק וורקמן
הערות שוליים

1 2 3  Carol Huebscher Rhoades, "Isabella Bird: Traveler Extraordinaire", PieceWork, XXII, 2014, pp. 13–17
↑  טריטוריית קולורדו הפכה למדינה רק בשנת 1876; נשים קיבלו בה זכות הצבעה ב-1893. ב-1985 הוענק לאיזבלה בירד מקום של כבוד ב"היכל התהילה של נשות קולורדו"
↑  Morag Bell and Cheryl McEwan,  "The Admission of Women Fellows to the Royal Geographical Society, 1892-1914: The Controversy and the Outcome", The Geographical Journal 162 (3), 1996, pp. 295-312
↑  אלה צוינו על מצבתה בראשי תיבות, ונוסף על כך צוין שהייתה חברת כבוד ב"חברה המזרחית של פקין" (Oriental Society of Pekin), וכך הועתק לכל חיבור על אודותיה
↑  The Englishwoman in America; Notes on Old Edinburgh; Australia Felix: Impressions of Victoria and Melbourne; A Lady’s Life in the Rocky Mountains ;The Hawaiian Archipelago: Six Months Among the Palm Groves, Coral Reefs, and Volcanoes of the Sandwich Islands; Unbeaten Tracks in Japan: An Account of Travels on Horseback in the Interior; The Golden Chersonese and the Way Thither; Korea and her Neighbors; Journeys in Persia and Kurdistan; Among the Tibetans; The Yangtze Valley and Beyond: An Account of Journeys in China; Chinese Pictures: notes on photographs made in China
↑  סמדר שפי, תערוכה | לצאת למסע עם התערוכה של בן הגרי, באתר הארץ, 10 במרץ 2011
↑  W.R. Richmond, Two modern Travellers: Isabella L .Bird; Sir H.M. Stanley , London: Collins Clear,  1900
↑  רשימת האתרים הגאולוגיים על פלוטו; השם עדיין לא אושר רשמית על ידי האיגוד האסטרונומי הבינלאומי
| --- | --- |
בקרת זהויות :  NLI: 987007308565405171  PLWABN: 9811326214305606  BIBSYS: 90339615  BNE: XX5477107  BnF: cb12022067m (data)  CANTIC: a10861865  CiNii: DA01675057  GND: 119369761  ICCU: TO0V610236  ISNI: 0000 0001 2280 0584  LCCN: n50029996  NDL: 00433349  NKC: jo20211108968  NLA: 35018930  NLK: KAC2018F6831  NTA: 069992533  RERO: 02-A023921780  RKD: 383646  SELIBR: 225385  SNAC: w61p8t74  SUDOC: 028372107  Trove: 793296  ULAN: 500659941  VcBA: 495/320064  VIAF: 54160720   WorldCat (עם VIAF): 54160720
תקשורת טורית

תקשורת טורית בטלקומוניקציה ומדעי המחשב היא תהליך שליחת מידע, המחולק לסיבית אחת בכל פרק זמן נתון. המידע מועבר ברצף על פני ערוץ תקשורת או אפיק נתונים של מחשב. תקשורת טורית שונה מתקשורת מקבילית בה נשלחות מספר סיביות יחד על מחבר עם מספר ערוצים מקביליים.
תקשורת טורית משמשת בכל תקשורת ארוכת טווח, וברוב רשתות המחשבים, שבהם עלות הכבלים וקשיי הסנכרון שלהם,  בתקשורת מקבילית, אינם מעשיים. אפיקי נתונים טוריים של מחשבים, נפוצים אפילו במרחקים קצרים יותר.
צ'יקו ודיקו

אין תמונה חופשית
צ'יקוֹ ודיקוֹ (איציק ומרדכי זוהר) הוא שם הבמה של זוג קוסמים, בן ואביו (בהתאמה), שפעלו בישראל, בעיקר בשנות ה-80 של המאה ה-20. הייתה להם פינה קבועה בתוכנית "שמיניות באוויר" במשך שבע שנים, והם גם הופיעו במופע משלהם וכאורחים על במות רבות ברחבי הארץ.
דיקו נולד בבולגריה ב-1945 ועלה עם הוריו בגיל שלוש. גדל בבית דגן ולאחר מכן בתל אביב. דיקו עבד גם כסנדלר. יחד עם בנו, הוא גיבש מופע קסמים והם החלו להופיע לקראת יום הולדתו ה-12 של איציק.
ההצלחה נקטעה כאשר החלו להצטבר נגד איציק תלונות על הטרדה מינית ואונס. ב-1994 נידון איציק לעבודות שירות על בעילה אסורה בהסכמה וביצוע מעשים מגונים בצעירות שביקשו להתקבל אצלו לעבודה. ב-2005 נגזרו עליו שנתיים וחצי מאסר בפועל בגין עבירות מס. כשהשתחרר עזב את הארץ וגם את המקצוע.
בשנת 2002 הופיע דיקו במערכון בתוכנית "שידורי המהפכה" עם אסי וגורי.
ב-2014 עלתה בטלוויזיה החינוכית סדרת תוכניות קצרות בשם "בית ספר לקוסמים", בכיכובם של דיקו ויואב.
בשנת 2015 יצא הסרט התיעודי "חיים באשליות", המספר את סיפורם של צמד הקוסמים.
בשנת 2018 הופיע דיקו בתפקיד עצמו בסדרה "משיח".
בשנת 2021 הופיע כפרודיה בסדרת האנימציה "מיקמק: הסדרה".
נכון לשנות האלפיים מנהל דיקו חנות לאביזרי קוסמות בתל אביב ומופיע לעיתים עם יואב "האגדי".
בראד מלדאו

| --- | --- |

 לידה:  23 באוגוסט 1970 (בן 54) ג'קסונוויל, ארצות הברית 
 שם לידה:  Bradford Alexander Mehldau 
 מוקד פעילות:  ארצות הברית 
 תקופת הפעילות:  מ-1993 
 מקום לימודים:  מכללת ברקלי למוזיקה, ניו סקול, Hall High School 
 סוגה:  ג'אז, ג'אז פיוזן 
 שפה מועדפת:  אנגלית 
 כלי נגינה:  פסנתר, כלי מקלדת 
 חברת תקליטים:  האחים וורנר רקורדס 
 www.bradmehldaumusic.com
 פרופיל ב-IMDb
 
בראד מלדאו (נולד ב-23 באוגוסט 1970) הוא פסנתרן אמריקאי. מוכר ומוערך מאוד בקרב חובבי הג'אז והקהל הרחב, בזכות יכולותיו הטכניות הגבוהות ובזכות עיבודיו לפסנתר של מוזיקה פופולרית[דרוש מקור].
ביוגרפיה

מלדאו נולד בג'קסונוויל שבפלורידה וגדל בעיר הרטפורד המערבית, שבקונטיקט. מגיל צעיר ניגן בפסנתר ואת העניין בג'אז גילה לראשונה כאשר היה בן 12 ושמע הקלטה חיה של ג'ון קולטריין. בשנת 1988, כשהוא בן 18, החל ללמוד ג'אז בקולג' למוזיקה של ה-The New School בניו יורק. הוא ניגן כמלווה למגוון של אמנים, שהבולט ביניהם הוא ג'ושוע רדמן, עד להקמת השלישייה (הטריו) שלו ב-1994, Brad Mehldau Trio, ביחד עם הבסיסט לארי גראנדיר, והמתופף חורחה רוסי (אותו החליף ג'ף באלארד ב-2005).
המוזיקה

מלדאו מוכר במיוחד בזכות עיבודיו לשירי רוק ופופ ליצירות ג'אז. ניתן למצוא בין השאר את ניק קייב, הביטלס, רדיוהד בין האמנים שזכו לביצוע שלו יותר מכמה פעמים. יש המשווים בין מלדאו לבין ביל אוונס אם כי הוא מסתייג מהשוואה, ואף מפרט מדוע בחוברת המצורפת לאלבומו "The Art of the Trio IV". בין מקורות ההשראה שלו, מציין מלדאו את נגני ג'אז קית' ג'ארט, מיילס דייוויס, לארי גולדינגס, את חברי השלישייה שלו ואחרים. בראד מלדאו הצליח בפרק זמן קצר ליצור לעצמו סגנון מאפיין וקול ייחודי הנשענים על יכולת הפרשנות הייחודית שלו, על צליל הפסנתר ועל טכניקת הנגינה המצוינת.
המוזיקה > אלבומים בהם משמש כנגן מוביל או אלבומי סולו

Introducing Brad Mehldau (1995)
The Art of the Trio (1996)
The Art of the Trio II – Live At The Village Vanguard (1997)
The Art of the Trio III – Songs (1998)
Elegiac Cycle (1999)
The Art of the Trio IV – Back At The Vanguard (1999)
Places (2000)
The Art of the Trio V – Progression (2001)
Largo (2002)
Anything Goes (2004)
Live in Tokyo – Solo Piano (2004)
Day is Done (Trio) (2005)
House on Hill (Trio) (2006)
Live (Trio) (2008)
Highway Rider (2010)
(2010) Love songs (Anne sofie von otter)
הערות שוליים

↑  יצירה מתוך האלבום - קובץ מדיה רשמי
| --- | --- |
בקרת זהויות :  NLI: 987007333140005171  PLWABN: 9810640901205606  BIBSYS: 3021659  BnF: cb13939976n (data)  CiNii: DA1648062X  GND: 133994074  ICCU: RAVV271588  ISNI: 0000 0001 1449 9525  LCCN: nr94034259  LNB: 000141635  MusicBrainz: b7723b3f-9a35-438d-bc42-8ad8b5e027ae  NDL: 001273420  NKC: js20030324003  NSK: 000263481  NTA: 255304536  RERO: 02-A003579816  SUDOC: 086949829  VIAF: 84228202   WorldCat (עם VIAF): 84228202
CWC mode

בקריפטוגרפיה, Carter-Wegman Counter הוא מצב הפעלה של צופן בלוקים, המספק הצפנה מאומתת, פועל לפי פרדיגמה "הצפנה ולאחריה אימות" ושייך לקטגוריה AEAD (הצפנה מאומתת עם מידע נלווה). בניגוד לצופן בלוקים כשלעצמו המספק רק סודיות של בלוק בגודל קבוע, CWC מספק סודיות והגנה על שלמות ואימות המסרים המוצפנים בכל אורך רצוי, על ידי הצפנה עם צופן בלוקים סימטרי בעדיפות לאלגוריתם חופשי כמו AES במצב מונה ולאחר מכן ייצור תג אימות באמצעות בפונקציית גיבוב 'אוניברסלית' מקבילית בסגנון קרטר-ווגמן לאימות המידע המוצפן ולאימות טקסט נוסף המשויך אליו אם קיים, שצריך להבטיח את שלמותו אך עליו להישאר גלוי כמו קובץ כותר המכיל הגדרות או כתובות.
CWC פותח ב-2004 על ידי טאדיושי קונו מאוניברסיטת קליפורניה, ג'ון ויאגה מ-Virginia Tech ודאג ווייטינג מ-Hifn כיום חלק מ-exar. אלגוריתם CWC נכלל ברשימת האלגוריתמים המובילים שמנהל NIST לצורך תקן הצפנה מאומתת ולו חמש תכונות חשובות שמציבות אותו כמועמד מועדף לתקן; ביטחון מוכח, מקביליות, ביצועים גבוהים בחומרה ובתוכנה והעדר זכויות יוצרים. במימוש אופטימלי בחומרה אמור להגיע לתפוקה של 10Gbps. הוא מהיר יותר ממצבי ההפעלה CCM ו-EAX אך פחות מהיר בהשוואה לOCB שמוגן בפטנט. מועמדותו של OCB לתקן IEEE 802.11 נדחתה בגלל נושא זכויות יוצרים.
תיאור כללי

אם המסר המיועד להצפנה הוא  M המכיל מחרוזת סיביות באורך כלשהו והמידע הנלווה הוא  A המכיל מחרוזת באורך כלשהו של נתונים לא סודיים. האלגוריתם מצפין את  M באמצעות מפתח הצפנה אקראי  K ומפיק טקסט מוצפן  \sigma  ולאחר מכן מאמת את  \sigma  ואת  A באמצעות מפתח האימות שנגזר ממפתח ההצפנה, על ידי ייצור תג אימות  \tau  באורך הרצוי שנשלח יחד עם הטקסט המוצפן לצד המקבל ושמאפשר לו להבטיח שהמסר המוצפן לא שונה או הוחלף במהלך ההעברה. תג האימות מבטיח מעצם ההגדרה שתוקף פוטנציאלי לא יוכל לזייפו. כלומר ליצור תג אימות תקף עבור מסר מוצפן כלשהו שלא הגיע מהשולח האותנטי ללא ידיעת מפתח ההצפנה הסודי שהשולח והמקבל משתפים ביניהם. ההעדפה היא שגודל בלוק של צופן הבלוקים יהיה 128 סיביות ומספר הקריאות לצופן הבלוקים הוא  \left\lceil |M|/128\right\rceil +2. פונקציית הגיבוב המשמשת לאימות מבוססת על חישוב פולינומים מודולו הראשוני  2^{127}-1. המעלה של פולינום האימות היא  d=\left\lceil |A|/96\right\rceil +\left\lceil |M|/96\right\rceil . החישובים ניתנים להאצה באמצעות טבלאות. למשל אם מספר פעולות הכפל בחישוב פולינום אחד הוא  d כשכל אחד מהם צורך  127\times 127 פעולות בסיביות, הרי בשימוש בטבלת חזקות בגודל  n אפשר לקצר את מספר הפעולות ל- d-m פעולות כפל בגודל  96\times 127 ועוד  m פעולות של כפל מלא, כאשר  m=\left\lceil (d+1)/n\right\rceil -1.
תיאור כללי > סימנים מוסכמים

בתיאור האלגוריתם יופיעו הסימנים הבאים: אם  N ו- l שלמים חיוביים כך שמתקיים  N<2^{l} אזי הפונקציה  {\text{tostr}}(N,l) פירושה הקידוד של  N כמחרוזת של  l סיביות לפי סדר בתים גדול (big-endian). בסדר בתים גדול הסיבית המשמעותית ביותר לא נחשבת כסיבית הסימן. לדוגמה המספר 30 בבסיס בינארי הוא המחרוזת "11110". אם  x ו- y הן מחרוזות סיביות אזי  |x| הוא אורך המחרוזת והביטוי  x\oplus y הוא XOR של  x עם  y. הפונקציה  {\text{toint}}(x) מייצגת את השלם המקביל למחרוזת  x לפי סדר בתים גדול. לדוגמה  {\text{toint}}({\text{''10000010''}})=2^{7}+2=130. אם נתונה הסיבית  b הביטוי  b^{n} מתייחס לסיבית  b כשהיא משוכפלת  n פעמים למשל  0^{7}=0000000. הביטוי  y{\stackrel {\$}{\longleftarrow }}f(x) פירושו הפלט  y של הפונקציה  f עם הקלט  x ומחרוזת פסאודו-אקראית כלשהי שנבחרה באופן אחיד מתוך מרחב המחרוזות האפשריות, כך ש- f היא PRF.
אלגוריתם ההצפנה הסימטרי המסומן בקיצור  {\mathcal {SE}} שבשימוש CWC, מיוצג על ידי אוסף של שלושה אלגוריתמים  {\mathcal {SE}}=({\mathcal {K}}_{e},{\mathcal {E}},{\mathcal {D}}) מעל מרחב מפתח כלשהו  {\text{KeySp}}_{se}, מרחב Nonce (וקטור אתחול) המסומן  {\text{NonceSp}}_{se}\subseteq \{0,1\}^{n}, מרחב המידע  {\text{MsgSp}}_{se}\subseteq \{0,1\}^{*} ומרחב המידע הנלווה  {\text{AdSp}}_{se}\subseteq \{0,1\}^{*} באורך שרירותי כלשהו. הסימון CWC-BC-tl מתייחס למצב ההפעלה CWC עם צופן בלוקים ספציפי המכונה כאן בקיצור BC ועם אורך תג רצוי  tl למשל במקרה של AES עם תג באורך 96 סיביות אפשר להחליפו בסימון CWC-AES-96. המפתח  K מופק על ידי  K{\stackrel {\$}{\longleftarrow }}{\mathcal {K}}_{e} יהיה באורך שנקבע לפי האלגוריתם ולפי העדפה (לפחות 128 סיביות). ה-Nonce צריך להיות באורך  n=88 סיביות. המסר  M והמידע הנלווה  A, מחרוזות בינאריות באורך שאינו עולה על  2^{32}-1 בלוקים של 128 סיביות. הביטוי  \sigma =BC_{K}(M) מתייחס להפעלה של צופן הבלוקים עם המפתח  K על המסר  M והפלט הוא  \sigma .
תיאור כללי > תיאור האלגוריתם

CWC מורכב משישה מודולים המתוארים בפסאודו קוד הבא:
תיאור כללי > תיאור האלגוריתם > אלגוריתם הכנת מפתח

האלגוריתם בוחר מפתח אקראי כלשהו מתוך מרחב המפתחות, המשמש להצפנה ולהכנת מפתח האימות.
תיאור כללי > תיאור האלגוריתם > אלגוריתם ההצפנה

\sigma ={\text{CWC-CTR}}_{K}(N,M)
\tau ={\text{CWC-MAC}}_{K}(N,A,\sigma )
{\text{Return }}\sigma \ \|\ \tau
הפונקציה מנצלת את הפונקציות CWC-CTR ו-CWC-MAC המתוארות להלן, כדי להצפין ולאמת את המידע. הפלט הוא  \sigma ,\tau  המשורשרים יחד.  \sigma  הוא הטקסט המוצפן והוא באורך טקסט המקור ו- \tau  הוא תג האימות והוא באורך המוגדר על ידי הפרמטר  tl. כך שהתנפחות הטקסט המוצפן אינה משמעותית.
תיאור כללי > תיאור האלגוריתם > אלגוריתם פענוח

{\text{If }}|C|<{\text{ tl then return INVALID}}
{\text{Parse }}C{\text{ as }}\sigma \ \|\ \tau {\text{ where }}|\tau |=tl
{\text{If }}A\notin {\text{AdSp}}_{\text{CWC-BC-tl}}{\text{ or }}\sigma \notin {\text{MsgSp}}_{\text{CWC-BC-tl}}{\text{ then Return INVALID}}
{\text{If }}\tau \neq {\text{CWC-MAC}}_{K}(N,A,\sigma ){\text{ then return INVALID}}
M={\text{CWC-CTR}}_{K}(N,\sigma )
{\text{Return }}M
יש לשים לב שכדי למנוע התקפת תיזמון, במקרה שגיאה כשהאלגוריתם מחזיר INVALID רצוי שלא יהיה ניתן להבחין באיזה שלב ארעה השגיאה (שורות 3, 4).
תיאור כללי > תיאור האלגוריתם > אלגוריתם הפעלת מצב מונה

\alpha =\left\lceil |M|/128\right\rceil
{\text{For }}i=1{\text{ to }}\alpha {\text{ do: }}s_{i}={\text{BC}}_{K}(10^{7}\ \|\ N\ \|\ {\text{tostr}}(i,32))
x={\text{first }}|M|{\text{ bits of }}s_{1}\|s_{2}\|\cdots \|s_{\alpha }
\sigma =x\oplus M
{\text{Return }}\sigma
הפונקציה מיישמת הצפנה במצב 'מונה', המונה מורכב מוקטור אתחול ואינדקס  i, שמוצפנים יחד באמצעות צופן הבלוקים BC, ממנו מייצרים באופן איטרטיבי זרם-מפתח באורך הרצוי המשמש להצפנת המסר  M ב-XOR כמו בצופן זרם.
תיאור כללי > תיאור האלגוריתם > אלגוריתם גיבוב

Z={\text{ last }}127{\text{ bits of BC}}_{K}(110^{126})
K_{h}={\text{toint}}(Z)
l={\text{ min integer such that }}96{\text{ divides }}|A||0^{l}|
l'={\text{ min integer such that }}96{\text{ divides }}|\sigma ||0^{l}|
X=A\ \|\ 0^{l}\ \|\ \sigma \ \|\ 0^{l'}
\beta =|X|/96
X=X_{1},X_{2},...,X_{\beta }
{\text{For }}i=1{\text{ to }}\beta {\text{ do: }}Y_{i}={\text{toint}}(X_{i})
l_{\sigma }=|\sigma |/8
l_{A}=|A|/8
Y_{\beta +1}=2^{64}\cdot l_{A}+l_{\sigma }
R=Y_{1}K_{h}^{\beta }+\cdots +Y_{\beta }K_{h}+Y_{\beta +1}{\text{ mod }}(2^{127}-1)
{\text{Return tostr}}(R,128)
הפונקציה מייצרת ערך גיבוב (hash) מהטקסט המוצפן  \sigma  ומהמידע הנלווה  A כשהם מרופדים באפסים כנדרש כדי שיהיו כפולות של 96 סיביות ומשורשרים למחרוזת אחת ארוכה שאליה מתייחסים כאל פולינום כשהמקדמים שלו הם שלמים בגודל 96 סיביות כל אחד. תוצאת הפונקציה  R היא חישוב הפולינום המתואר, מודולו המספר הראשוני  2^{127}-1.
תיאור כללי > תיאור האלגוריתם > אלגוריתם MAC

R={\text{BC}}_{K}({\text{CWC-HASH}}_{K}(A,\sigma ))
\tau ={\text{BC}}_{K}(10^{7}\ \|\ N\ \|\ 0^{32})\oplus R
{\text{Return first }}tl{\text{ bits of }}\tau
קוד האימות מוכן באמצעות חיבור ב-XOR של תוצאת פונקציית הגיבוב המתוארת לעיל והצפנה של וקטור האתחול באמצעות צופן הבלוקים  {\text{BC}} עם מפתח ההצפנה  K. התוצאה היא  tl הסיביות הראשונות של  \tau .
תיאור כללי > תמורה פסאודו-אקראית

הגדרת הביטחון של CWC מבוססת על הרעיון של לובי וראקוף לגבי תמורה פסאודו-אקראית (PRP). אם  E:\{0,1\}^{k}\times \{0,1\}^{L}\rightarrow \{0,1\}^{L} הוא צופן בלוקים כלשהו והביטוי  {\text{Perm}}(L) מייצג את קבוצת כל התמורות האפשריות מעל  \{0,1\}^{L}. אם נתון יריב המנסה לתקוף את המערכת, המסומן בקיצור  A ויש לו גישה לאורקל המחזיר סיבית אחת (אמת או שקר). אזי אומרים ש:
ופירושו שכדי שהצופן  E יהיה בטוח, ה"יתרון" שבידי יריב בעל יכולת סבירה, המריץ את PRP, המאפשר לו להבחין (distinguish) בין תוצאות של מימוש אקראי כלשהו של  E לבין תמורה אקראית Perm "זניח". צופן מודרני כמו AES נחשב כ-PRP בטוח לפי הגדרה זו (אם כי זה לא הוכח).
תיאור כללי > מקביליות

בהצפנה במצב מונה אפשר לחלק את העבודה בין כמה יחידות עיבוד. כל יחידה יכולה לחשב בנפרד את הקטע המתאים מזרם המפתח לפי אינדקס הבלוק  i, המפתח  K וה-Nonce. הליבה של מנגנון האימות בסגנון קרטר-ווגמן ניתנת גם היא לביצוע מקבילי בשל העובדה שמנגנון האימות ממיר את זוג הערכים ( A,\sigma ) לפולינום
שימו לב שהמקדמים  Y_{i} הם שלמים בגודל 96 סיביות ו- x הוא שלם מודולו  2^{127}-1. אפשר לראות שחישוב פולינום זה יכול להתבצע באופן מקבילי כיוון שאפשר לכתוב את הפולינום המתואר כך
כאשר  y=x^{2}{\text{ mod }}(2^{127}-1) ו- m=(n-1)/2. לצורך ההדגמה נניח ש- n אי-זוגי. כעת אפשר לחשב את שני צידי המשוואה במקביל ולחברם לאחר מכן. בדרך זו אפשר להשיג מקביליות נוספת על ידי חלוקה ל- j פולינומים ב- y'=x^{j}{\text{ mod }}(2^{127}-1).
תיאור כללי > יתרונות וחסרונות

ביטחון מוכח; CWC נחשב לאלגוריתם AEAD בטוח בהנחה שצופן הבלוקים שביסודו בטוח. הנחה זו סבירה כי לדעת הרוב אלגוריתם כמו AES נחשב PRP (פרמוטציה פסאודו-אקראית). CWC מבטיח סודיות, אימות והבטחת שלמות המידע  M ומידע נלווה  A בהינתן וקטור אתחול כלשהו  N ומפתח אקראי כלשהו  K.
כשל מצטבר; לאור האמור בהנחה שצופן הבלוקים שבשימוש בטוח, אפשר להוכיח שכל ניסיון זיוף מצד יריב בעל עוצמת חישוב סבירה יתגלה בסבירות גבוהה מאוד.
מקביליות; CWC ניתן ליישום באופן מקבילי במיוחד בחומרה להשגת תפוקה גבוהה יותר. מידת המקביליות ניתנת לשליטה בידי המיישם. ביישום ממוטב בחומרה אפשר להגיע לתפוקה של 50 גיגה לשנייה.
מפתח הצפנה; CWC מוגדר כאלגוריתם עם מפתח הצפנה יחיד אם כי פנימית האלגוריתם משתמש בשני מפתחות שונים להצפנה ואימות. מפתח הגיבוב המשמש לאימות נגזר ממפתח ההצפנה הראשי.
וקטור אתחול; ב-CWC נקבע וקטור האתחול בקיצור IV לגודל 11 בתים. האלגוריתם בטוח בתנאי שלא נעשה שימוש חוזר ב-IV להצפנת שני מסרים שונים, עם אותו מפתח. וקטור האתחול יכול להיות כל מספר ייחודי כמו מונה ואינו חייב להיות סודי.
דרישות זיכרון; CWC ניתן ליישום בכמה אופנים, בעיקרון דרישות הזיכרון המינימליות הן בעצם דרישות הזיכרון של צופן הבלוקים שביסוד האלגוריתם. למשל אפשר ליישם את AES ללא צריכת זיכרון, אך קיימים יישומים ממוטבים שצורכים 4K בתים. כאשר מיישמים את אלגוריתם האימות של CWC באמצעות טבלאות, דרישת הזיכרון עולה בהתאם.
הכנה מוקדמת; במצב מונה אפשר להכין מראש את זרם מפתח ההצפנה ללא תלות בטקסט הקריא. אך לא ניתן לחשב מראש את פלט CWC-HASH המשמש לאימות. הכנה מוקדמת, אם ערכים מסוימים קבועים או משתנים לעיתים רחוקות, מאפשרת שיפור בביצועים על חשבון צריכת זיכרון.
אורך מקסימלי; המסר הארוך ביותר שניתן להצפנה באמצעות CWC הוא  128\cdot (2^{32}-1) סיביות. CWC לא הוגדר לטפל בכל אורך רצוי אלא רק בכפולות של 128 סיביות.
התנפחות; תוצאת האלגוריתם היא המינימלית האפשרית במונחים של צופן בלוקים, שהוא אורך הטקסט המוצפן  \sigma  פלוס אורך התג  tl.
יעילות; מספר הקריאות לצופן הבלוקים הפנימי הוא לכל היותר  \left\lceil |M|/128\right\rceil +3 בשל הצורך בקריאה אחת נוספת להכנת מפתח האימות.
און ליין; אפשר להצפין או לפענח מיידית חלק מהמידע שנעשה זמין ללא תלות בחלקים אחרים. לעובדה זו יתרון בהזרמת מדיה, אולם יש לזכור שהמקבל אינו יכול לוודא את שלמות המידע שהתקבל עד שיגיעו כל החלקים. הוא יכול לאחסן את המידע בחוצץ זמני ולהמתין להגעת יתר החלקים.
זכויות יוצרים; לפי הצהרת המפתחים CWC חופשי לשימוש ואינו מוגן בפטנט או זכויות יוצרים.
פשטות; לטענת המפתחים CWC פשוט וקל ליישום ולהטמעה בתוכנה או בחומרה.
ראו גם

מצב הפעלה של צופן בלוקים
OCB
GCM
הערות שוליים

↑  CWC: A high-performance conventional authenticated encryption mode
↑  MODES DEVELOPMENT
↑  Submission to NIST: Cipher-State (CS) Mode of Operation for AES
↑  Comments on CWC and GCM Modes for Authenticated Encryption